text: বেতন বৃদ্ধির দাবিতে চুক্তিভিত্তিক স্বাস্থ্য কর্মচারীদের ডেপুটেশন | Puber Kalom
  বেতন বৃদ্ধির দাবিতে চুক্তিভিত্তিক স্বাস্থ্য কর্মচারীদের ডেপুটেশন
  পুবের কলম প্রতিবেদকঃ ম‍ুখ্যমন্ত্রী মমতা বন্দ্যোপাধ্যায় চুক্তিভিত্তিক স্বাস্থ্য কর্মচারীদের ৬০ বছর পর্যন্ত চাকরির মেয়াদ ও এককালীন তিন লক্ষ টাকা দেওয়ার কথা ঘোষণা করেছেন। তবুও স্বাস্থ্য দফতরের সঙ্গে যুক্ত চুক্তি ভিত্তিক কর্মচারীদের জন্য সুযোগ-সুবিধা দেওয়ার দাবি তুলল পশ্চিমবঙ্গ আরএনটিসিপি প্রোগ্রেসিভ অ্যাসোসিয়েশন।
  সোমবার অ্যাসোসিয়েশনের রাজ্য সভাপতি রাহুল ঘোষ বলেন, স্বাস্থ্য দফতরের যক্ষ্মা (টিবি) রোগীদের নিয়ে যাঁরা কর্মরত রয়েছে, তাঁদের সুযোগ-সুবিধা প্রদান করতে হবে। ইতিমধ্যে গড়ে ১৩ হাজার বেতনক্রম চালু রয়েছে এই কর্মীদের। অন্যান্য কর্মীদের মতো এই কর্মীদেরও বেতন বাড়াতে হবে। যক্ষ্মা নিবারণীর সঙ্গে নিযুক্ত রয়েছেন ২৫ হাজার কর্মী, সেই সব কর্মীর যাতে ৬০ বছর বয়স পর্যন্ত চাকরি পান তার ব্যবস্থা কারার দাবিতে এ দিন স্বাস্থ্য দফতরের প্রোগ্রাম অফিসার (যক্ষ্মা)'কে ডেপুটেশন দেওয়া হয়।